open-index/open-wikipedia-markdown huggingface dataset:
Markku Raatikainen

Markku Raatikainen (s.7. maaliskuuta 1966 Kuopio) on entinen suomalainen jalkapalloilija, pelipaikaltaan keskuspuolustaja. Jalkapallopiireissä hänet tunnetaan myös lempinimellä *"Vine"*.

#### Jalkapallon alkuvuodet
Raatikainen aloitti jalkapallon Kuopion Palloseurassa 6‑vuotiaana Puijonlaakson kaupunginosajoukkueessa. Junioriuransa aikana hän saavutti seitsemän SM‑mitalia ja eteni kohti edustusjoukkuetta.

Vuonna 1985 hän nousi KuPS:n edustusjoukkueeseen ja vakiinnutti paikkansa avauskokoonpanossa heti ensimmäisellä kaudellaan. Raatikainen toimi seuran kapteenina useiden vuosien ajan. 

#### Pääsarjaura ja maajoukkue-edustukset
Pääsarjatasolla Raatikainen pelasi vuosina 1985–1995 yhteensä 222 ottelua, joissa hän teki 16 maalia. Uransa aikana hän edusti KuPS:n lisäksi myös Mikkelin Palloilijoita ja FC Kuusysiä. 

Kaikkiaan hän pelasi Kuopion Palloseuran edustusjoukkueessa 249 ottelua, mikä tekee hänestä seuran historian kolmanneksi eniten edustuksia keränneen pelaajan. Raatikainen toimi pelaajauransa aikana myös Jalkapallon pelaajayhdistyksen (JPY) hallituksessa ja on nimetty yhdistyksen kunniajäseneksi.

Raatikainen edusti Suomea myös kansainvälisesti ja pelasi neljä U21‑maaottelua.

**MM-Regatat 1995 ja 1999 sekä Kallavesj`näyttely**

Raatikainen työskenteli pelaamisen rinnalla vuodet 1995-1998 Kuopion Pursiseura ry:n palveluksessa. Raatikainen toimi Lightning luokan MM-Regatan 1995 pääsihteerinä sekä heti Olympiakisojen jälkeen toiseksi suurimman purjehdustapahtuman Nuorten MM-regatan 1999 pääsihteerinä. Raatikainen toimi samalla myös Kuopion Pursiseura ry:n järjestämän Kallavesj`veneilyn ja vapaa-ajan suurnäyttelyn näyttelypäällikkönä vuosina sekä Kuopion Pursiseura ry:n toiminnanjohtajana 1996-1998. 

#### Jalkapallon jälkeinen johtajauran alku
Pelaajauransa päätyttyä Raatikainen siirtyi jalkapallon taustatoimiin. Hän toimi KuPS Oy:n ensimmäisenä toimitusjohtajana vuosina 1998–2006. Myöhemmin hänet valittiin vuonna 2013 kuopiolaisjalkapalloilijoiden kaikkien aikojen tähdistöjoukkueeseen JKKI-erikoisseura Puijon Pallon 30‑vuotisjuhlien yhteydessä järjestetyssä yleisöäänestyksessä.

Vuodesta 2021 alkaen  Raatikainen on toiminut KuPS:n hallituksen jäsenenä, joista kaksi vuotta hallituksen puheenjohtajana. Hän on seuran historian ensimmäinen päätoiminen hallituksen puheenjohtaja. Syksyllä 2025 hänet valittiin myös Jalkapalloalumnit ry:n hallituksen jäseneksi.
## Lähteet
Kiitos kirjasta -mitali

**Kiitos kirjasta -mitali** on vuodesta 1966 jaettu suomalainen kirjallisuuspalkinto, jonka myöntävät Kirjakauppaliitto ja Suomen kirjastoseura.

Tunnustuspalkinto (Olof Erikssonin suunnittelema mitali ja kunniakirja) myönnetään kotimaiselle kirjailijalle, jonka edellisenä vuonna ilmestynyt kaunokirjallinen teos on ollut ”erityisesti virikkeitä antava”. Palkintoa ei tyypillisesti myönnetä samalle henkilölle kahdesti.

## Palkitut

## Lähteet
Saint-Exupéryn kansainvälinen lentoasema

**Saint-Exupéryn kansainvälinen lentoasema** () (aikaisemmin **Lyon Satolasin lentoasema**) on kansainvälinen lentoasema lähellä Lyonia, Ranskassa. Tarkalleen se sijaitsee Colombier-Saugnieussa 20 kilometriä itään Lyonista. Vuonna 2000 lentoasema nimettiin uudelleen lyonilaisen ilmailupioneerin ja kirjailija Antoine de Saint-Exupéryn mukaan.

Vuonna 2005 lentoasema vastaanotti yli 6,5 miljoonaa matkustajaa, joka tekee lentoasemassa Ranskan neljänneksi suurimman Charles de Gaullen kansainvälisen lentoaseman, Orlyn lentoaseman ja Nizzan Côte d'Azurin kansainvälisen lentoaseman jälkeen.

## Lähteet

## Aiheesta muualla
* Viralliset sivut
Markku Hyvärinen (jalkapalloilija)

**Markku Hyvärinen** (11. huhtikuuta 1943 Kuopio – 17. toukokuuta 2021 Kuopio) oli suomalainen jalkapalloilija. Hyvärinen voitti pelaajana yhden Suomen mestaruuden, pääsarjan maalikuninkuuden ja pelasi yhteensä 11 ottelua Suomen A-maajoukkueessa. 

Hyvärinen toimi 1940-luvun lopulla Aulis Rytkösen pallopoikana tämän harjoituksissa ja oli 1950-luvulla Kuopion Palloseuran edustusjoukkueen maskottina seuran voittaessa ensimmäisen mestaruuden kaudella 1956 ja toisen 1958 . Hyvärinen nousi KuPS:n edustusjoukkueeseen kaudella 1960. Hän voitti pelaajaurallaan KuPS:ssa Suomen mestaruuden ja sarjan maalikuninkuuden 16 maalillaan kaudella 1966. Hyvärinen on edelleen ainoa pääsarjan maalikuninkaan tittelin voittanut KuPS:n pelaaja ja maalimäärä on edelleen KuPS:n yhden kauden maaliennätys pääsarjassa. Hyvärinen pelasi kauden 1964 Lahden Reippaassa ja kauden 1968 Aulis Rytkösen valmentamassa HJK:ssa. Hänen aktiivipeliuransa päättyi loukkaantumiseen vasta 26-vuotiaana kaudella 1969. Kaudella 1971 Hyvärinen teki kuitenkin 13 ottelun mittaisen paluun KuPS:n kokoonpanoon. 

Peliuran jälkeen Hyvärinen toimi 1970-luvulla KuPS:n joukkueenjohtajana. Seura voitti 1970-luvulla kaksi Suomen mestaruutta kausina 1974 ja 1976. Hyvärinen toimi myös kahteen otteeseen KuPS:n valmentajana. Yhdessä Olavi Rissasen kanssa hän valmensi seuran Suomen Cupin voittoon kaudella 1989 .  Siviiliammatiltaan Hyvärinen oli levikkipäällikkö Savon Sanomissa. 

## Seurat

## Lähteet

## Aiheesta muualla
*Markku Hyvärisen muistokirjoitus Helsingin Sanomissa
Esko Korhonen

**Esko Uolevi Korhonen** (30. huhtikuuta 1923 Helsinki – 31. maaliskuuta 1994 Helsinki) oli suomalainen arkkitehti, joka suunnitteli rakennuksia ja osittain myös asemakaavat Helsingin Roihuvuoren ja Pihlajamäen lähiöihin.

Korhonen valmistui arkkitehdiksi 1949 ja teki opintomatkoja ulkomaille. Hän työskenteli Olli Saijonmaan ja Viljo Revellin arkkitehtitoimistoissa ennen kuin meni 1951 töihin Kulutusosuuskuntien Keskusliittoon (KK), jossa hän oli asunto-osaston toimistopäällikkönä 1952–1961. Vuodesta 1961 Korhosella oli oma arkkitehtitoimisto. Myöhemmin hän toimi Helsingin asemakaava-arkkitehtina ja yleiskaava-arkkitehtina.

Korhosen ensimmäinen merkittävä suunnittelutyö oli rakennusliike Hakan 1950-luvulla Itä-Helsinkiin rakennuttama Roihuvuoren lähiö, johon hän suunnitteli asemakaavan ja useita kerrostaloja. Hän suunnitteli Roihuvuoreen 1950-luvun puolivälissä myös Suomen ensimmäisen ostoskeskuksen, joka kuitenkin toteutui vasta 1958, jolloin kuusi muuta ostoskeskusta oli ehtinyt valmistua. Korhosen päätyönä pidetään Pihlajamäkeä, jonka suunnittelussa hän oli mukana 1959–1965 ja perusti sitä varten oman toimistonsakin. Haka rakennutti kaupunginosan yhdessä kilpailijansa Saton kanssa. Korhonen suunnitteli rakennukset Hakan alueelle eli Pihlajamäen pohjois- ja koillisosaan yhdessä Sulo Savolaisen kanssa, ja he täydensivät myös Olli Kivisen laatimaa asemakaavaa. Korhonen suunnitteli myös 1976 valmistuneen Pihlajamäen kirkon sekä Raahen keskustan asemakaavan.

Esko Korhosen vanhempi veli Ahti Korhonen oli myös arkkitehti. Veljekset suunnittelivat yhdessä muun muassa vuonna 1952 valmistuneen As Oy Ekonomitalon Helsingin Lauttasaareen ja tekivät yhteistyötä muissakin hankkeissa. 

## Lähteet

## Aiheesta muualla
Miikka Oinonen

**Miikka Oinonen** (s. 26. toukokuuta 1983 Mikkeli) on uransa lopettanut suomalainen jalkapalloilija. Hän oli pelipaikaltaan hyökkääjä.

Ykkösen maalikuninkuuden 25 pelin 15 maalilla Mikkelin Palloilijoissa voittanut Oinonen siirtyi Turun Palloseuraan kaudeksi 2005. Siellä peliaika ja maalit, joita syntyi vain yksi olivat kuitenkin kortilla ja Oinonen siirtyikin kesken kauden, 15. heinäkuuta Kuopion Palloseuraan peliajan perässä. Loppukaudella Kalle Parviaisen tutkaparina syntyi kolme maalia yhteensä 12 pelissä.

Kaudelle 2006 odotukset kasvoivat. Keväällä hän oli mukana voittamassa Liigacupia, jonka aikana Oinonen oli suorastaan erinomaisessa vireessä. Finaalissa syntyi kaksi maalia FC KooTeePeen verkkoon ja Oinonen palkittiin finaalin parhaana pelaajana. Veikkausliigakausi oli kuitenkin taistelua, joka päättyi tippumiseen Ykköseen. Oinonen pystyi lopulta kuuteen maaliin 21 pelissä.

Kaudella 2007 Ykkösessä Oinonen jäi KuPSin hyökkääjäkaksikon Ilja Venäläinen - Pele Koljonen vaihtomieheksi, minkä takia peliaikaa tuli niukasti. Kauden päätteeksi hän siirtyikin takaisin Mikkeliin.

## Tilastot
*Veikkausliiga 2 kautta, 41 ottelua / 10 maalia

## Saavutukset
*KuPSin maalikuningas 6 maalilla vuonna 2006
*Liigacupin voitto 2006 (KuPS)
*Ykkösen maalikuningas 2004 (MP)

## Lähteet
Uinnin Euroopan-mestaruuskilpailut

**Uinnin Euroopan-mestaruuskilpailut** järjestetään sekä pitkällä radalla (50 metriä) että lyhyellä radalla (25 metriä). Pitkän radan kilpailut järjestetään joka toinen vuosi, ja myös lyhyen radan kilpailut harventuivat vuoden 2013 jälkeen vuosittain järjestettävistä kahden vuoden välein pidettäviksi. 

## Pitkän radan kilpailupaikat

* 1926 – Budapest
* 1927 – Bologna
* 1931 – Pariisi
* 1934 – Magdeburg
* 1938 – Lontoo
* 1947 – Monte Carlo
* 1950 – Wien
* 1954 – Torino
* 1958 – Budapest
* 1962 – Leipzig
* 1966 – Utrecht
* 1970 – Barcelona
* 1974 – Amsterdam, Wien
* 1977 – Jönköping
* 1981 – Split
* 1983 – Rooma
* 1985 – Oslo, Sofia
* 1987 – Strasbourg
* 1989 – Bonn
* 1991 – Ateena
* 1993 – Leeds, Sheffield
* 1995 – Wien
* 1997 – Sevilla
* 1999 – Istanbul
* 2000 – Helsinki
* 2002 – Berliini
* 2004 – Madrid
* 2006 – Budapest
* 2008 – Eindhoven
* 2010 – Budapest
* 2012 – Debrecen
* 2014 – Berliini
* 2016 – Lontoo
* 2018 – Glasgow 
* 2020 – Budapest
* 2022 – Rooma
* 2024 – Belgrad
* 2026 – Pariisi

## Lyhyen radan kilpailupaikat

* 1991 – Gelsenkirchen
* 1992 – Espoo
* 1993 – Gateshead
* 1994 – Stavanger
* 1996 – Rostock
* 1998 – Sheffield
* 1999 – Lissabon
* 2000 – Valencia
* 2001 – Antwerpen
* 2002 – Riesa
* 2003 – Dublin
* 2004 – Wien
* 2005 – Trieste
* 2006 – Helsinki
* 2007 – Debrecen
* 2008 – Rijeka
* 2009 – Istanbul
* 2010 – Eindhoven
* 2011 – Szczecin
* 2012 – Chartres
* 2013 – Herning
* 2015 – Netanya
* 2017 – Kööpenhamina 
* 2019 – Glasgow 
* 2021 – Kazan
* 2023 – Otopeni

## Lähteet
Martti Järvinen

**Martti Johannes Järvinen** (12. joulukuuta 1938 Tampere – 1. syyskuuta 2014) oli suomalainen näyttelijä.

Järvinen opiskeli kansakoulun ja ammattikoulun suoritettuaan Suomen teatterikoulussa 1962–1965. Sitä ennen hän oli harjoittelijana Imatran Teatterissa 1961–1962. Teatterikoulun jälkeen Järvinen näytteli Suomen Kansallisteatterissa 1965–1981, MTV-teatterissa 1981–1982 ja Suomen Kansallisteatterissa 1982–.

Järvinen menehtyi 75-vuotiaana pitkään sairastettuaan. Hänet on haudattu Maunulan uurnalehtoon Helsinkiin.

## Filmografia
* Rakkaus alkaa aamuyöstä (1966)
* Täällä Pohjantähden alla (1968)
* Akseli ja Elina (1970)
* Pohjantähti (1973)
* Sujut (1974)
* Natalia (1979)
* Pölhölä (1981)
* Jousiampuja (1982)
* Kuolema savolaiseen tapaan (1982)
* Akaton mies (1983)
* Akallinen mies (1986)
* Kaikki pelissä (1994)
* Isältä pojalle (1996)
* Nortia (1996)
* Samaa sukua eri maata (1998)
* Tuliportaat (1998)

## Dubbauksia
*Pilvikallion vauhtikisat (1975) - Valteri Kehviläinen
* Topi ja Tessu (1981) - Sipi

## Lähteet

## Aiheesta muualla
*
*
* Martti Järvisen muistokirjoitus Helsingin Sanomissa (Internet Archive -arkistossa)
Marcus Gayle

**Marcus Gayle** (s. 27. syyskuuta 1970 Hammersmith) on Englannissa syntynyt jamaikalainen jalkapalloilija. Hän on pelannut 14 maaottelua Jamaikan paidassa, muun muassa vuoden 1998 MM-joukkueessa.

Marcus Gayle aloitti uransa vuonna 1989 Brentfordissa pelaten 193 ottelua ja maalaten 26 kertaa. Brentfordista Gayle lainattiin kaudeksi 1990 Kuopion Palloseuraan, jossa hän oli joukkueen maalikuningas 22 pelissä syntyneellä yhdeksällä maalilla. Vuonna 1994 Gayle siirtyi Englannin Valioliigan Wimbledoniin, jossa otteluita kertyi 285 ja maaleja 47 kappaletta vuoteen 2001 mennessä, jolloin seura tipahti sarjaporrasta alemmas. Gayle ei jatkanut Wimbledonissa, vaan siirtyi Skotlannin Glasgow Rangersiin 900 000 punnan siirtosummalla. Rangers-ura kesti vain neljä peliä, minkä jälkeen hänet päästettiin samalla hinnalla Gianluca Viallin valmentamaan Watfordiin. 

Watfordissa Gayle viihtyi lopulta vuoteen 2005 asti, mutta pelaaja oli huonossa maineessa Viallin aikana vuonna 2001. Tämä johtui pääosin tehojen puutteesta, sillä 41 pelissä syntyi vain seitsemän osumaa. Managerin vaihduttua vuonna 2002 Ray Lewingtoniin Gayleä ei odotuksista huolimatta myyty, vaan siirrettiin puolustajaksi, jossa tämä sai jälleen vakuutettua kannattajat voittamalla kauden pelaajan palkinnon. Hän lähti seurasta kolme päivää Lewingtonin potkujen jälkeen maaliskuussa 2005. Watfordista Gayle palasi tuttuun ja turvalliseen Brentfordiin, jossa pelasi 37 ottelua. 17. maaliskuuta 2006 hänen sopimuksensa irtisanottiin. Uusi sopimus syntyi 2. heinäkuuta Aldershot Townin kanssa. Kaudeksi 2007 Gayle siirtyi vielä pari sarjaporrasta alemmaksi AFC Wimbledoniin, seuraan, jonka kannattajat perustivat 2000-luvun alussa vastareaktiona seuransa FC Wimbledonin siirtymisestä Milton Keynesiin.

## Aiheesta muualla
*Soccerbase stats
Do As Infinity

**Do As Infinity** () on japanilainen yhtye, jonka ensimmäinen single *Tangerine Dream* ilmestyi 29. syyskuuta 1999. Yhtyeen nimi lyhennetään joskus D.A.I., mistä selviää, että nimi on valittu yhtyeen kitaristin ja säveltäjän, Dai Nagaon, mukaan.

Do As Infinity hajosi 25. syyskuuta 2005, pian Do the A side -albuminsa julkaisun jälkeen. Yhtye oli ehtinyt toimia kuusi vuotta ja julkaissut tämän aikana kuusi albumia, 20 singleä, seitsemän kokoelmaa ja kahdeksan DVD:tä. Do as Infinity on tehnyt alku-, ja loppumusiikkeja suosittuun animesarjaan Inuyasha an. Yhdestä Inuyasha elokuvastakin löytyy Do As Infinityn kappale.

Yhtye kasattiin uudelleen vuonna 2008, ilman Daita.

## Jäsenet
* "Van" — Tomiko Van (伴 都美子) (laulu, sanoitukset)
* "Ryo" — Ryo Owatari (大渡 亮) (kitara, taustat, sanoitukset)
* "Dai" — Dai Nagao (長尾 大) (kitara, sävellys)

## Albumit
* Break of Dawn (2000)
* New World (2001)
* Deep Forest (2001)
* True Song (2002)
* Gates of Heaven (2003)
* Need Your Love (2005)
* Eternal Flame (2009)
* Eight (2011)
* Time Machine (2012)
* Do As Infinity X (2012)
* Brand New Days (2015)
* Alive (2018)
* Do As Infinity (2019)
Manu Vesalo

**Manu Vesalo** toimi KuPSin jalkapallotoiminnan yhtiöittämisestä ja KuPS Oy:n perustamisesta, 12. joulukuuta 1998 (perustuskokous 28. lokakuuta 1998) lähtien kuluneen ajan KuPS Oy:n hallituksen puheenjohtajana aina joulukuuhun 2006 asti. Hänen siviilityönsä on Osuuskauppa PeeÄssän toimialajohtaja, vastuualueenaan Sokos ja Prismat.

## Lähteet

* Karjalainen, Markus & Huttunen, Jouni: "Kuopion Palloseura 1923–2004", Kuopion liikekirjapaino 2005
Jokilaakson koulu (Lieto)

**Jokilaakson koulu** on Liedon keskustassa sijaitseva Liedon suurin alakoulu. Koulu oli aiemmin nimeltään **Kirkonkulman koulu**. Vuonna 2015 siihen yhdistettiin **Tapulikujan koulu**, ja koulu sai uuden nimen.

Sen oppilasmäärä lukukaudella 2007–2008 oli 407 oppilasta. Opettajia koulusta löytyy 24. Koulussa on mahdollisuus opiskella musiikkipainotetusti kolmannelta luokalta lähtien. Kouluun liittyy myös Kisakallion korttelikoulu. Kaikki Liedon kunnassa järjestettävä starttiluokanopetus sekä maahanmuuttajien opetus (Mamu) alkaa Jokilaaksosta.

## Laajennus ja kunnostus
Kirkonkulman koulussa aloitettiin peruskorjaus ja laajennusosan rakentaminen lukuvuoden 2005–2006 alussa. Sen oli tarkoitus valmistua lukuvuoden 2006–2007 alussa, mutta vanhan osan yllättävän huono kunto sekä ankara talvi pidensivät aikataulua. Koulu valmistui keväällä 2006. Uudessa osassa sijaitsevat teknisen työn, tekstiilityön ja musiikin opiskelutilat.

## Lähteet
* Kirkonkulman esittely Liedon kunnan sivuilta 
* Kirkonkulman koulun omat nettisivut
* *Kulman Kuulumiset* (Kirkonkulman koulun oma tiedotuslehti) - tammikuu 2006

### Viitteet
Nebula (yhtye)

**Nebula** on psykedeelinen stoner rock -yhtye, jonka perustivat Fu Manchun entiset jäsenet Eddie Glass (kitara) ja Ruben Romano (rummut) vuonna 1997.  

Yhtyeessä soitti myös Mark Abshire, joka kuitenkin erosi yhtyeestä *Atomic Ritual* -albumin nauhoitusten aikana. Yhtyeessä soitti bassoa lyhytaikaisesti myös Simon Moon, kunnes hänet korvattiin Tom Daviesilla.  

*Atomic Ritualin* tuotti tunnettu desert rock -muusikko Chris Goss, ja se julkaistiin vuonna 2003. Albumi sai lämpimän vastaanoton kriitikoilta, esimerkiksi AllMusic Guiden John Serba kehui *Atomic Ritualia* ja antoi sille neljä tähteä. 

Nebulan albumi *Apollo* julkaistiin Yhdysvalloissa 21. helmikuuta 2006. Yhtye lähti levyn julkaisun jälkeen kiertueelle, joka päättyi Sveitsiin toukokuussa 2006.

Yhtyeen basisti Tom Davies menehtyi leukemiaan syyskuussa 2023.

## Kokoonpano
### Nykyinen kokoonpano
* Eddie Glass - kitara, laulu
* Ruben Romano - rummut

### Aiemmat jäsenet
* Mark Abshire - basso
* Simon Moon - basso
* Tom Davies - basso

## Diskografia
**Albumit**
* 2022 - *Transmission from Mothership Earth*
* 2019 - *Holy Shit*
* 2009 - *Heavy Psych*
* 2006 - *Apollo*
* 2003 - *[[Atomic Ritual]]*
* 2001 - *Charged* 
* 1999 - *To The Center*

**[[EP-levy|EP]]:t**
* 2002 - *Dos EPs* (EP)
* 1999 - *Sun Creature* (EP)
* 1999 - *Nebula / Lowrider* (EP)
** sisältää neljä Lowrider:in ja neljä Nebuilan kappaletta (jotka julkaistiin uudelleen *Dos EPs* levyllä).
* 1998 - *Let It Burn* (EP)

**Kokoelmat**
* 1999 - *Full Throttle* (In The Groove)

## Nebulaan liittyvät yhtyeet
* Fu Manchu
* Lowrider
* Chris Goss

## Lähteet

## Aiheesta muualla
* Virallinen kotisivu
Rebel Meets Rebel

**Rebel Meets Rebel** oli metallimusiikkia ja kantria yhdistävä musiikkiprojekti. Yhtyeessä soittivat David Allan Coe (laulu), edesmennyt Dimebag Darrell (kitara), Rex Brown (basso), ja edesmennyt Vinnie Paul (rummut). Yhtye on julkaissut nimeään kantavan albumin. Musiikki on sävelletty ja nauhoitettu jäsenien muiden projektien ja kiertueiden tauoilla.

Albumi julkaistiin 2. toukokuuta 2006, Dimebag Darrellin kuoleman jälkeen.

## Aiheesta muualla
*Rebel Meets Rebelin virallinen kotisivu
*Big Vin Recordsin virallinen kotisivu 
*Rebel Meets Rebelin kappaleiden sanoituksia
Geronomi

**Geronomi (AMK)** on sosiaali- ja terveysalan ammattikorkeakoulututkinnon tutkintonimike. Geronomi on vanhustyön asiantuntija, joka työskentelee erilaisissa ikääntyneiden hyvinvointiin liittyvissä tehtävissä sosiaali- ja terveydenhuollon alalla. Geronomin tärkeimpänä tehtävänä on edistää vanhusten hyvinvointia, terveyttä ja toimintakykyä. Geronomi voi myös kehittää ja tarjota palveluja vanhusten omaisille. Geronomi työskentelee yleensä järjestöjen tai kuntien palveluksessa tai vaihtoehtoisesti itsenäisenä yrittäjänä.

Geronomiksi opiskellaan vanhustyön koulutusohjelmassa, ja opinnot kestävät 3,5 vuotta. Tutkinnon laajuus on 210 opintopistettä. Opintoihin sisältyy teoriaopintojen lisäksi harjoittelua erilaisissa vanhusten palveluja tuottavissa organisaatioissa.

## Aiheesta muualla
*Vanhustyön koulutusohjelma, geronomi (Opintoluotsi)
Jukka Pakkanen

**Jukka Alarik Pakkanen** (s. 28. elokuuta 1942 Helsinki) on suomalainen kirjailija ja suomentaja. Hän on kirjoittanut romaaneja, novellikokoelmia, kuunnelmia ja televisionäytelmiä.

Biologian alalta filosofian kandidaatiksi valmistunut Pakkanen toimi Yleisradiossa ensin tiede- ja sitten kulttuuritoimittajana vuosina 1967–1976. Vapaana kirjailijana hän on työskennellyt vuodesta 1976.

Pakkasen kiinnostuksenkohteet kilpapyöräily, jalkapallo ja Italia näkyvät myös hänen tuotannossaan.

## Elämä
Pakkanen valmistui ylioppilaaksi Lauttasaaren yhteiskoulusta vuonna 1961 ja filosofian kandidaatiksi vuonna 1970 Helsingin yliopistosta. Vuonna 1972 hän sai J. H. Erkon esikoiskirjapalkinnon teoksestaan *Koko maailman meno*.

Pakkanen on toiminut myös urheilukommentaattorina televisiossa. Hänet tunnetaan Internazionale Milanon kannattajana. Suosikkijoukkueensa valintaperusteeksi Pakkanen on kertonut vuonna 1978 Urheiluruudusta näkemänsä Inter–Juventus-ottelun koosteessa miellyttäneet Interin sinimustat värit. Suomessa Pakkasen suosikkijalkapalloseurat ovat Kiffen ja HPS, lisäksi hän tuntee suuria sympatioita Kuopion Palloseuraa kohtaan. Hänen lapsistaan Mitri on toimittanut *[[IS Veikkaaja]]* -lehteen juttuja italialaisesta jalkapallosta ja kirjoittanut isänsä tavoin myös jalkapallokirjoja. 

Jukka Pakkanen kertoo olevansa ”uskonnollinen ateisti”, ja hän kuuluu kristillis-yhteiskunnallisen ''Vartija''-lehden toimitusneuvostoon. Pakkanen on käsitellyt kirjoissaan myös uskonnollisia teemoja.

Jukka Pakkasen äiti oli kirjailija Kaija Pakkanen ja sisar on kirjailija Outi Pakkanen. Joulupukkina tunnettu Timo Pakkanen on hänen veljensä.

## Tuotanto
### Romaanit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Novellikokoelmat
* 
* 
* 
* 
* 
* 
* 
* 

### Muut
* 
* 
* 
* 
* 
* 

Lisäksi kuunnelmia, tv-näytelmiä ja suomennoksia italiasta.

## Lähteet

## Aiheesta muualla
* Jukka Pakkanen Kirjasampo.fi:ssä
* Jukka Pakkanen ja jalkapallon runous. Ylen Elävä arkisto.
* Leppänen, Veli-Pekka: Kirjailijan etapit. Helsingin Sanomat 22.4.2008.
* Vaismaa, Riitta: Lyhyttavaraa. Kiiltomato.net 3.4.2008.
Olivia Olson

**Olivia Olson** (s. 21. toukokuuta 1992) on yhdysvaltalainen näyttelijä ja laulaja, joka on näytellyt elokuvassa ''Rakkautta vain'', jossa hän esitti kappaleen "All I Want for Christmas Is You". Olson on myös Vanessa Tollontyön ääni animaatiosarjassa ''Finias ja Ferb''.

## Filmografia

## Lähteet

## Aiheesta muualla
Porrasturvat – Stair Dismount

**Porrasturvat – Stair Dismount** on suomalaisen demoskeneryhmän tAAtin vuonna 2002 julkaisema tietokonepeli. Se voitti Assembly-tapahtumassa järjestetyn pelinkehityskilpailun ylivoimaisesti ja on saavuttanut runsaasti huomiota myös ulkomailla erikoisen ideansa ansiosta.

Pelin idea on poikkeuksellinen – tavoitteena on tyrkätä portaiden yläpäässä seisova mies portaita alas niin, että miehelle koituu kaatumisesta mahdollisimman paljon vammoja. Tälle erikoiselle idealle on jopa taustatarina – supersankari Spector havaitsee, että hän ei voi tehdä verovähennyksiä kaupungille tehtäviensä lomassa aiheuttamistaan vaurioista, ellei hän voi todistaa saaneensa vammoja myös itse. Pelaajan tehtävä on siis aiheuttaa hänelle nämä vammat.

Pelin 3D-grafiikka on minimalistista, mutta selkeää. Pelaajalla on mahdollisuus kohdistaa iskunsa miehen eri ruumiinosiin, esimerkiksi jalkaan tai päähän, mutta itse kaatumisen tulokseen tällä ei ole merkittävästi vaikutusta. Äänitehosteet koostuvat huudoista, luiden katkeamisista ja tömähdyksistä, mutta pelissä on myös letkeä taustamusiikki.

Pian pelin ilmestymisen jälkeen huomattiin, että pelin bugeja hyödyntämällä oli mahdollista saada valtavia pistemääriä. 

Porrasturvat oli yksi ensimmäisiä ragdoll-fysiikkaa hyödyntävistä tietokonepeleistä, myöhemmin tätä tekniikkaa ovat käyttäneet muun muassa suomalaiset Max Payne 2 ja FlatOut (nykyään tekniikkaa käytetään lähes kaikissa räiskintäpeleissä). Pelin tekijöillä on suuri kiinnostus fysiikan mallinnusta kohtaan, mikä on näkynyt ryhmän muissakin peleissä kuten jatko-osa Rekkaturvat sekä Pogo Sticker.

## Jatko-osat

Pelin tekijät tekivät Porrasturville kolme jatko-osaa: *Rekkaturvat – Truck Dismount* (2003), *[[Dismount Levels]]* (2004) sekä *Kiuasturvat – Sauna Dismount* (2008), joista myös ensimmäinen voitti Assemblyn pelinkehityskilpailun. Peliä parodioiva lyhytelokuva palkittiin niin ikään Assembly-tapahtumassa vuonna 2005.

### Rekkaturvat
*Rekkaturvat – Truck Dismount* on tAAtin tekemä jatko-osa Porrasturville. Kuten edellisessä osassa, niin tässäkin on tarkoitus tuottaa supersankari Spectorille mahdollisimman paljon vahinkoa. Pelissä mies laitetaan rekan kyytiin ja rekka laitetaan liikkeelle kohti seinää. Matkan varrelle voi laittaa hyppyreitä. Peli on voittanut Assembly-tapahtuman pelinkehityskilpailun vuonna 2003. 

## Mobiiliversiot

Pelistä on julkaistu versiot myös iOS:lle (2009) ja Androidille (2011) jotka on julkaistu Secret Exit yrityksen nimellä.

## ''Classic'' versiot
Aiemmat versiot ovat jaossa ilmaisena *Stair Dismount Classic* ja *Truck Dismount Classic* nimisinä.

## Lähteet

## Aiheesta muualla
* Dismount-pelien kotisivu
* Porrasturvat Skinflaken sivuilla 
* Porrasturvat Moby Gamesissa
* Porrasturvat Pouët.net-demoskeneportaalissa
* Pelin ohjelmoijan Jetro Lauhan haastattelu Gamers With Jobs -sivustolla
* Laaja fanisivusto 
* Parodiavideo: Lataa / Katso selaimessasi
* Secret Exit viralliset kotisivut
Tuomas Nissinen

**Tuomas Nissinen** (s. 17. heinäkuuta 1983 Kuopio) on suomalainen jääkiekkomaalivahti. Nissinen pelasi kaudella 2005–2006 Porin Ässissä voittaen SM-hopeaa. Hän on pelannut myös Tampereen Ilveksessä ja Kuopion KalPassa. Hän on 188&nbsp;cm pitkä ja painaa 86&nbsp;kg.

## Lähteet
*
Kimmo Kapanen

**Kimmo Kapanen** (s. 12. syyskuuta 1974 Vantaa) on entinen suomalainen jääkiekkomaalivahti ja SM-liigajoukkue Oulun Kärppien urheilutoimenjohtaja.

Kapanen oli ensimmäisen kerran luukkuvahtina miesten peleissä kaudella 1991–1992, jolloin hän edusti KalPaa. Seuraavien kahden kauden ajan Kapanen toimi KalPan varamaalivahtina. Kaudeksi 1994–1995 hän siirtyi HIFK:hon, jossa pelasi kaksi kautta.

Vasta kaudella 1996–1997 Kapanen nousi ykkösmaalivahdiksi Kiekko-Espoossa. Vuoden Espoon pestin jälkeen hän palasi kahdeksi kaudeksi KalPaan. Jälkimmäinen kausi päättyi pettymykseen, kun kuopiolaisjoukkue putosi SM-liigasta. Kapanen jätti Kuopion ja jatkoi uraansa HPK:ssa, jossa heti ensimmäisellä kaudella Kapanen voitti ensimmäisen mitalinsa, kun HPK ylsi pronssille.

HPK:sta Kapanen lähti ulkomaille. Kausi 2001–2002 meni Saksan DEL-liigan Iserlohn Roostersissa. Kapanen jätti kuitenkin Iserlohnin kesken kauden ja siirtyi Ruotsin Elitserienin Timrå IK:hon, jossa pelasi kaksi ja puoli kautta. Viimeinen Timrå-kausi oli pahasti loukkaantumisten vesittämä ja Kapanen palasi kaudeksi 2005–2006 KalPaan purettuaan sopimuksen Timrån kanssa .

Kapanen oli vajaan parin kauden ajan KalPan avainpelaajia. KalPa kuitenkin kauppasi maalivahtinsa kesken kauden 2006–2007 Elitserienin HV71:een leikatakseen palkkakustannuksiaan .

Maajoukkueessa Kapanen on esiintynyt useissa Euro Hockey Tourin turnauksissa. Ensimmäisen kerran hän esiintyi Suomen väreissä Tšekin turnauksessa syksyllä 1999 . Keväällä 2007 Kapanen teki kahden vuoden sopimuksen Ässien kanssa . Kapanen ja Ässät ilmoittivat 7. toukokuuta 2008 purkaneensa sopimuksensa Kapasen pelikyvyttömyyden vuoksi ja Kapanen lopetti pelaajauransa.  

Kimmon isä Hannu Kapanen on tunnettu jääkiekkovalmentaja sekä entinen pelaaja ja hänen veljensä Sami Kapanen (s. 1973) ja veljenpoikansa Kasperi Kapanen (s. 1996) ovat myös jääkiekkoilijoita, jotka ovat pelanneet KalPassa. Kimmon poika Oliver Kapanen pelaa kaudella 2021–2022 KalPassa. 

Sittemmin Kimmo Kapanen on toiminut KalPan urheilutoimenjohtajana. Kapanen on toiminut KalPassa myös toimitusjohtajan tehtävissä kaudella 2012–2013. Kaudeksi 2013–2014 Toni Saksman siirtyi KalPan toimitusjohtajaksi. Kaudesta 2016–2017 alkaen Kapanen toimi urheilutoimenjohtajan työnsä ohella myös KalPan liigajoukkueen maalivahtivalmentajana. Samassa tehtävässä hän toimi myös vuosina 2008–2011.

Kapanen toimi SHL-joukkue Timrå IK:n urheilutoimenjohtajana kausina 2022-2025. Timrå IK selvisi pudotuspeleihin kaikilla kolmella kaudella, mutta matka on päättynyt joka vuosi viimeistään puolivälierissä. 

Kesällä 2025 Kapanen siirtyi monvuotisella sopimuksella Liigaseura Oulun Kärppien urheilutoimenjohtajaksi. 

## Lähteet
*Eurohockeyn tilastosivu

### Viitteet

## Aiheesta muualla
* SM-liigan sivut
Puoliyksinkertainen moduli

**Puoliyksinkertainen moduli** on matemaattinen käsite, joka algebrassa tarkoittaa modulia, joka on suora summa yksinkertaisista moduleista. Yksinkertainen moduli on moduli A, jonka ainoat alimodulit ovat triviaali alimoduli \{0\} ja A itse. 

## Esimerkkejä
Jos K on kunta ja n>0 luonnollinen luku, niin n\times n-matriisien rengas A on vasemmanpuoleinen moduli, jonka kerroinrengas on se itse, eli vasemmanpuoleinen A-moduli. Tämä moduli on puoliyksinkertainen, sillä se on suora summa yksinkertaisista moduleista, jotka koostuvat matriiseista, joissa korkeintaan yhdessä pystysarakkeessa on nollasta poikkeavia K:n alkioita. Jos siis ilmaistaan matriisi pystyvektorien jonona (a_0,...,a_{n-1}), niin saadaan A=\bigoplus_{i=0}^{n-1}\{(a_0,...,a_{n-1}): a_k\ne 0\Rightarrow k=i\}.
Luettelo Formula 1 -radoista

Tämä on **luettelo moottoriradoista, joilla on ajettu [[Formula 1|Formula 1 -sarjan]] MM-osakilpailuja** kaudesta  eteenpäin. Kaiken kaikkiaan 65 rataa on isännöinyt maailmanmestaruussarjan kilpailuja, joista ensimmäinen pidettiin Silverstonessa. Kuuluisin radoista on Nürburgringin vanha Nordschleife, jolla ajettiin 1951–1976.

Nykyiset radat ovat **lihavoituna** ja tulevaisuudessa ajettavien kilpailujen radat ovat *kursivoituna*.

Tilastot on päivitetty Kiinan GP:n 2026 jälkeen.

## A

## B

## C

## D

## E

## F

## G

## H

## I

## J

## K

## L

## M

## N

## O

## P

## R

## S

## V

## W

## Y

## Z

## Lähteet

## Aiheesta muualla
Hakka-kiina

**Hakka-kiina** () on kieli, jota puhuvat pääasiallisesti hakka-kiinalaiset eteläisessä Kiinassa ja heidän maanpaossa asuvat jälkeläisensa Itä- ja Kaakkois-Aasian alueella. Sitä puhuu noin 48,5 miljoonaa ihmistä, minkä vuoksi se on maailman 34. puhutuin kieli. Heidän joukossaan on noin seitsemän miljoonaa maastamuuttajaa, ja huomattavia hakka-kiinaa puhuvien yhteisöjä on muun muassa Thaimaassa, Malesiassa, Indonesiassa, Yhdysvalloissa, Ranskan Guayanassa, Mauritiuksella ja Yhdistyneessä kuningaskunnassa.

Taiwanilla toimiva *HakkaTV* on osa maan yleisradioyhtiötä ja tuottaa ohjelmaa niin hakka-kiinaa puhuville kuin vieraskielisillekin.

Nimi *hakka* tulee kiinankielisistä merkeistä 客家, jotka tarkoittavat "vierasta perhettä". Ne äännetään hakka-kiinaksi *hak-kâ*, kantoninkiinaksi *haak<sup>3</sup> gaa<sup>1</sup>*, ja mandariinikiinaksi *kèjiā*, josta sekä kansan että sitä kautta myös kielen nimi on peräisin. Hakka-kiinalaisten uskotaan olleen alun perin Pohjois-Kiinasta, josta nämä vaelsivat etelään 1200-luvulle mennessä.

Kieltä kirjoitetaan kiinalaisin merkein, sekä perinteisin että yksinkertaistetuin, mutta Taiwanissa käytetään toisinaan myös latinalaisia aakkosia.

## Puhuma-alue ja murteet

Hakka-kiinasta on useita eri muunnoksia ja murteita, joita puhutaan Guangdongin, Fujianin, Jiangxin, Guangxin, Sichuanin, Hunanin ja Guizhoun maakunnissa sekä Hainanin saarella ja Taiwanissa. Mandariinikiinaa, kantoninkiinaa, min-kiinaa ja muita kiinan kielen päämuunnoksia puhuvat ja hakka-kiinaa puhuvat eivät ymmärrä toisiaan.

Hakka-kiinan murteista Guangdongin maakunnan koillisosassa Meixianissa puhuttua murretta pidetään hakka-kiinan edustusmurteena.

Hakka-kiinaa puhutaan myös osissa Taiwania, ja se sai siellä virallisen kielen aseman vuoden 2017 lopulla.

## Fonologia

### Konsonantit

Lähde:

### Vokaalit

Lähde:

## Sanasto
Lukusanat 1–10 hakka-kiinaksi:

## Lähteet

## Aiheesta muualla
* Hakka text-to-speech  
* Hakka People Online 
* Classification of Hakka Dialects 
* Meixian/Moiyen Romanisation Scheme 
* Aspects of Meixian/Moiyen Dialect of Hakka Phonology 
* Information about Hakka
Jamie Hyneman

**James Franklin ”Jamie” Hyneman** (s. 25. syyskuuta 1956 Marshall, Michigan, Yhdysvallat) on yhdysvaltalainen erikoistehosteasiantuntija, skeptikko ja televisiosarja *[[Myytinmurtajat|Myytinmurtajien]]* toinen juontaja. Hän on myös *Myytinmurtajien* jaksoissa käytetyn erikoistehosteisiin erikoistuneen M5 Industries -yrityksen perustaja.

## Myytinmurtajat
Hynemanin tunnistettavia piirteitä ovat musta baretti, valkoinen kauluspaita sekä yleensä punaiset Conversen All-Starit. Nämä piirteet sekä Hynemanin mursuviikset ja honottava ääni ovat usein hänen juontajaparinsa Adam Savagen leikkimielisen vitsailun kohteena. Hän on harkitseva ja rauhallinen ja suunnittelee asiat hyvin ennen toteutusta. Hän on päinvastainen kuin impulsiivinen juontajaparinsa. Hyneman saattaa jo osia hankkiessaan ruveta kokoamaan niistä myytissä esitettyä asiaa tai esinettä, joka vielä kaiken lisäksi toimii.

## Kunniatohtori ja työelämäprofessori
Lappeenrannan teknillinen yliopisto (LUT) nimesi 2017 14 uutta tekniikan ja kauppatieteiden kunniatohtoria, ja yksi heistä oli Hyneman. Hynemanin ja yliopiston välillä ei ollut ennestään mitään sidettä, vaan Hynemania kosiskeltiin yliopistoon. Vararehtori Jaana Sandströmin mukaan Hyneman sopii erittäin hyvin yliopiston trailblazer-strategiaan, ja häntä kuvattiin yrittäjämäisesti toimivaksi rohkeaksi uudisraivaajaksi. Yliopisto kehuu Hynemanin edistäneen merkittävästi tekniikan koulutusalan kiinnostavuutta tieteen ja teknologian popularisoijana. Tohtoripromootio järjestettiin Lappeenrannassa 16. kesäkuuta 2017. Jamie Hyneman aloitti 15.11.2021 Lappeenrannan teknillisessä yliopistossa osa-aikaisena työelämäprofessorina. 

Hyneman on myös Twenten yliopiston kunniatohtori.

## Cameorooli televisiosarjassa ''CSI''
Hyneman on tehnyt cameoroolin ''CSI:n'' jaksossa ”The Theory of Everything” juontajaparinsa Adam Savagen kanssa.

## Työhistoria
Hynemanin työhistoria on värikäs. Hänellä on esimerkiksi tutkinto venäjän kielestä ja kirjallisuudesta, ja hän puhuu täysin sujuvaa venäjää. Hän on toiminut sukeltajana, selviytymisasiantuntijana, veneen kapteenina, kielitieteilijänä, rankkurina, eläinkaupan omistajana, betonirakenteiden tarkastajana, koneistajana ja kokkina. Hän on tehnyt myös robotteja ja muita laitteita suurten yritysten televisiomainoksiin.

## Kuuluisia rakennelmia
* Hyneman rakensi 7 Up -koneen, jota käytettiin 7 Up -mainoksessa. Laite on telaketjuin varustettu juoma-automaatti, joka ampuu 0,33 litran juomatölkkejä. Hyneman kutsuu sitä ”Elämän ja kuoleman koneeksi”.
* Hyneman on tehnyt kuuluisan radio-ohjattavan kengän Niken mainokseen.

## Yksityiselämä
Hyneman on naimisissa Eileen Walshin kanssa.

## Lähteet

## Aiheesta muualla

* 
* Jamie Hyneman  LUT - Lappeenranta University of Technology (www.lut.fi)
* Myytinmurtaja Jamie Hyneman: "Tiede on jännittävää kuin vuorikiipeily"  LUT - Lappeenranta University of Technology (www.lut.fi)
Adam Savage

**Adam Whitney Savage** (s. 15. heinäkuuta 1967 New York, New York) on yhdysvaltalainen elokuva-alan monitoimimies ja televisiosarja Myytinmurtajien toinen juontaja. Hän asuu San Franciscossa vaimonsa Julian ja kaksoispoikiensa kanssa.
Adam on tullut myös kuuluisaksi aktiivisena skeptikkona.

## Elämäkerta
Adam Savage varttui Westchesterin piirikunnassa, New Yorkin osavaltiossa. Hänen isänsä oli animaattori ja ohjaaja ja Adam esiintyi jo lapsena TV-sarjoissa, mainoksissa ja musiikkivideoissa.

Ennen Myytinmurtajia Savage työskenteli kymmenen vuotta erikoistehosteiden parissa sellaisten yritysten kuten Industrial Light & Magicin, Warner Bros.:in ja Disneyn palveluksessa. Hän on toiminut aiemmin myös animaattorina, graafikkona, puuseppänä, lavastajana ja lelusuunnittelijana.

## Myytinmurtajat
Myytinmurtajissa Savage on tunnettu hullunkurisesta käytöksestään. Hän yleensä kokeilee asioita nopeasti ilman sen kummempaa suunnittelua. Tässä mielessä hän on täydellinen vastakohta rauhalliseen ja harkitsevaan juontajapariinsa Jamie Hynemaniin verrattuna.
Adamin kenties tunnetuin lausahdus Myytinmurtajissa on "*I reject your reality and substitute my own*" (), joka on lainaus elokuvasta The Dungeonmaster vuodelta 1984.

## Cameoroolit

Savage on tehnyt cameoroolin CSI:n jaksossa "The Theory of Everything" ja Simpsonit-jaksossa "The Daughter Also Rises" juontajaparinsa Jamie Hynemanin kanssa.

## Lähteet

## Aiheesta muualla

*Adam Savagen kotisivut
*Adam Savage Twitterissä
Chaos Ridden Years – Stockholm Knockout Live

**Chaos Ridden Years** on suomalaisen metalliyhtye Children of Bodomin Tukholmassa nauhoitettu live-DVD ja -albumi, joka julkaistiin vuonna 2006. DVD sisältää myös Chaos Ridden Years -bändihistorian ja musiikkivideoita.

Albumi nousi Suomen virallisen listan sijalle 28, sekä DVD-listan sijalle 1.

## Kappaleet

# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 

### DVD
# Intro
# Living Dead Beat
# Sixpounder
# Silent Night, Bodom Night
# Hate Me!
# We're Not Gonna Fall
# Angels Don't Kill
# Deadbeats I
# Bodom After Midnight / Bodom Beach Terror (medley)
# Follow the Reaper 
# Needled 24/7
# Clash of the Booze Brothers
# In Your Face
# Hate Crew Deathroll
# Are You Dead Yet?
# Latvala – Guitar solo
# Lake Bodom
# Everytime I Die
# Downfall
# Outro

## Arvostelut
* Allmusic: 
* Imperiumi.net: 
* Soundi: 

## Lähteet

## Aiheesta muualla
* DVDINFO.FI: Chaos Ridden Years – Stockholm Knockout Live
* 
*
IORE

**IORE** on Bombardierin valmistama raskaaseen tavarajunakäyttöön tarkoitettu sähköveturisarja, joka on käytössä Pohjois-Ruotsissa Luulaja–Kiiruna–Narvik-malmiradalla. Veturit on tarkoitettu käytettäväksi kahden veturin ryhminä, ja kaksi veturia käsittävän yksikön kokonaispituus on 45,81 metriä, kokonaispaino 360 tonnia, teho on 10&nbsp;800 kilowattia ja suurin nopeus normaalikäytössä 80 km/h.

Sarjan vetureita käytetään yksinomaan raskaiden malmijunien vetoon, ja ne kuuluvat kaivosyhtiö LKAB:n rautatieliikenneyksikölle MTAB:lle. Vetureita on rakennettu vuosina 2000–2004 kahdeksantoista kappaletta korvaamaan vanhentunutta Dm3-sähköveturisarjaa.

Veturin pyörästöjärjestys on Co'Co'+Co'Co', eli kummassakin veturissa on kaksi kolmiakselista teliä, ja jokaisella akselilla on oma akselikohtainen sähkömoottorinsa.

## Yksiköiden nimet
Vetureille on annettu veturikohtaiset nimet. Jokainen kahden veturin yksikkö oli muodostettu sarjan peräkkäisistä vetureista. Huoltojen ja korjausten jälkeen veturit ovat olleet satunnaisen parin kanssa.

:101: Polcirkeln
:102: Malmberget
:103: Luleå
:104: Gällivare
:105: Narvik
:106: Kiruna
:107: Svappavaara
:108: Torneträsk
:109: Abisko
:110: Björkliden
:111: Katterat
:112: Vassijaure
:113: Bergfors
:114: Rautas
:115: Stenbacken
:116: Stordalen
:117: Boden
:118: Murjek 
:119: Koskullskulle
:120: Kaisepakte
:121: Rombak
:122: Råtsi
:123: Riksgränsen
:124: Kaitum
:125: Sjisjka
:126: Sandskär
:127: Bjørnfjell
:128: Krokvik
:129: Nattavaara
:130: Mertainen
:131: Straumsnes
:132: Rensjön
:133: Kopparåsen
:134: Notviken

## Aiheesta muualla

*Järnväg.net Lokguide — IORE
Yleisilmailukone

**Yleisilmailukone** (yleisilmailulentokonekone; engl. *General Aviation Aircraft*) on yleisilmailussa yleinen konetyyppi ultrakevyiden lentokoneiden lisäksi. 

Yleisilmailulentokoneita ovat muiden muassa:
* Beechcraft Bonanza
* Cessna 
**Cessna C150
**Cessna 152 
**Cessna 172 Skyhawk
* Curtiss J4N Jenny, yksi ensimmäisistä siviilien lentoharrastuskoneista
* De Havilland D.H.60 Moth
* Hawker HS-125
* Piper 
**Piper Cherokee / Arrow
**Piper Archer PA28
**Piper PA-32 Cherokee Six
* Morane-Saulnier
* Mooneyn koneet
* Taylor Cub
LKAB Malmtrafik

**LKAB Malmtrafik AB** (ent. **Malmtrafik i Kiruna AB**, **MTAB**) on kaivosyhtiö LKAB:n tytäryhtiö, joka hoitaa kaivosyhtiön toimintaan liittyvää malmijunaliikennettä Luulajan, Kirunan ja Narvikin välisellä Malmiradalla sekä Kiirunan ja Svappavaaran pellettitehtaan välisellä Svappavaaran radalla. Yhtiö hoitaa kaiken kaivosyhtiön toimintaan liittyvän junaliikenteen. Se käyttää liikenteessään Bombardierin valmistamia IORE-vetureita jotka korvasivat entiset Dm3-veturit.

## Aiheesta muualla
* LKAB.com
Fear Dark

**Fear Dark** on alankomaalainen levy-yhtiö, joka keskittyy äärimetallimusiikkiin. Yhtiön jakelu ja markkinointi kohdistuvat pääasiassa Benelux-maihin, Saksaan ja Sveitsiin.

## Yhtyeet
### Nykyiset

*Slechtvalk
*Morphia
*Royal Anguish
*Taketh
*Sympathy

### Entiset

*Immortal Souls
*Eluveitie
*Kekal

## Aiheesta muualla
*Viralliset sivut 

__NOTOC__
Raamattukoodi

**Raamattukoodi** viittaa Michael Drosninin vuonna 1997 julkaisemassaan kirjassa *The Bible Code* tunnetuksi tekemiin väitteisiin siitä, että Raamatun teksti sisältää piiloviestejä, jotka löytyvät etsimällä tekstistä *tasavälisiä kirjainsarjoja*.
 
Tasavälinen kirjainsarja muodostetaan valitsemalla tekstin jokin kirjain aloituspisteeksi ja ottamalla sitten esimerkiksi joka viides tai joka 344:s kirjain.

Menetelmä on tunnettu jo 1200-luvulla, jolloin espanjalainen rabbi Bachya ben Asher esitti siitä esimerkkejä. Laajempaa julkisuutta raamattukoodi sai, kun Michael Drosnin julkaisi vuonna 1997 kirjan "*The Bible Code*". 

Kirjassa Drosnin esitteli useita toteutuneita ennustuksia, joita hän oli löytänyt. Drosnin esitteli muun muassa viittauksia John F. Kennedyn murhaan. Hän ennusti kirjassaan myös ydintuhon vuodeksi 2006.

Teoksessaan Drosnin esitti, että muut tekstit, kuten Moby Dick eivät voisi tuottaa samanlaisia tuloksia. Australialainen matemaatikko Brendan McKay kuitenkin löysi Moby Dickistä samankaltaisia ennusteita, hän muun muassa löysi sieltä Martin Luther Kingin ja Yitzhak Rabinin salamurhat. Myös Charles Darwinin kirjasta *[[Lajien synty]]* on löydetty vastaavanlaisia ennustuksia.

Kaikesta huolimatta Drosninin kirjasta tuli bestseller-teos ja 
hän kirjoitti sille jatko-osia:

**The Bible Code II:The Countdown* (2002)
**The Bible Code III: The Quest* (2006)

Kriitikoiden mielestä raamattukoodin heikkous on siinä, että siinä laajasta aineistosta otetaan tarkoitushakuisesti esiin ne kirjainsarjat, joissa voidaan olla näkevinään jokin sana, jotka voidaan järjestää niin, että niissä voidaan tulkita olevan jokin sanoma. On muistettava, että täysin mielettömistä kirjainsarjoista vaietaan.

## Katso myös
*Gematria

## Lähteet
Kohdusta hautaan

**Kohdusta hautaan** (JHN 2001) on Tuomari Nurmion sekä Köyhien ystävien albumi vuodelta 1979. Musiikkilehti Soundin (numero 3/2005) kriitikkoäänestyksessä Kaikkien aikojen 50 parasta suomalaista albumia *Kohdusta hautaan* valittiin kaikkien aikojen parhaaksi suomalaiseksi rockalbumiksi. Levy oli Johanna-levymerkin ensimmäinen albumijulkaisu. Albumin tunnetuimmat kappaleet ovat "Valo yössä twist", "Kurjuuden kuningas" ja "Oi mutsi mutsi", joita pidetään nykyisin suomirockin klassikoina.

## Kappaleet
Kaikki kappaleet säveltänyt ja sanoittanut Tuomari Nurmio sekä sovittanut Köyhien ystävät, ellei toisin mainittu

**A-puoli**
#
#
#
#
#
#

**B-puoli**
#
#
#
#
#
#

**Vuoden 2000 re-masteroidulla CD:llä (JHNCD 2001)**
# Hän on täällä tänään
# Kurja matkamies maan (säv. ja san. Nurmio-Malmivaara)
# Älä itke Iines
# Kurjuuden kuningas (sov. Nurmio-Pulliainen)

## Yhtyeen kokoonpano
* Tuomari Nurmio - laulu ja kitara
* Esa Pulliainen - kitara
* Hans Etholén - basso, huuliharppu (7, 8)
* Juha Takanen - rummut
Mukana myös. Äänitys: Iso-aho, Jyrälä, Lehtonen / Finnvox ja Love-studiot (1979). Tuottaja: Pekka Aarnio. Valokuvat: Juho Juntunen. Re-masterointi: Pauli Saastamoinen / Finnvox (2000).

## Lähteet
* Tuomari Nurmiolle omistetut sivut
* Kohdusta hautaan -vinyyli.

### Viitteet

## Kirjallisuutta
*
Endtime Productions

**Endtime Productions** on riippumaton ruotsalainen levy-yhtiö, joka keskittyy pohjoismaiseen äärimetalliin. Yhtiötä johtaa arvostetuista levynkansikuvituksistaan tunnettu Samuel Durling.
__NOTOC__
## Artistit
### Nykyiset
*Absurd2
*Anaemia
*Antestor
*Crimson Moonlight
*Drottnar
*Opus Irae
*Vardøger
*Virgin Forest

### Entiset
*Extol
*Lengsel

## Aiheesta muualla
*Endtime Productionsin verkkosivut
*Nordic Mission, yhtiön norjalainen yhteistyökumppani
Xasthur

**Xasthur** on yhdysvaltalainen yhden miehen black metal -yhtye, joka perustettiin vuonna 1995. Yhtyeen perustajajäsen oli Scott Conner, joka tunnetaan paremmin nimimerkillä Malefic. Aloitusvuodesta vuoteen 1999 asti yhtyeen rumpalina ja laulajana toimi Ritual. Myös Blood Moon Ausar on toiminut sessiomuusikkona kosketinsoittajana muutamalla levyllä. Muuten yhtyeen musiikista vastasi yksin Malefic.

Yhtyeen nimi on yhdistelmä "Hasturista" ja "Xenaothista". Maleficin mukaan edellä mainittu sanayhdistelmä on myös löydettävissä Necronomiconista, ja mies tulkitsee sen tarkoittavan "demonitarta, joka tappaa ihmisiä näiden nukkuessa".

Yhtyeen tyypillisiin piirteisiin kuuluu muun muassa epäselvä äänimaailma, johon sekoittuu esimerkiksi epätyypilliset kitarariffit, kaukaisemmat kosketinsoittimet ja efekteillä särjetty "rääkylaulu". Näitä piirteitä pidetään yleensä Xasthurin "tavaramerkkeinä". Vastoin yleistä luuloa Xasthur ei käyttänyt musiikissaan rumpukonetta vaan akustisia rumpuja. Musiikki sisältää myös paljon toistoa, ja osa kappaleista kestääkin yli kymmenen minuuttia. Vuosien aikana Malefic on ollut tuottelias – pelkästään vuosien 2002 ja 2006 väliselle ajalle mahtuu muun muassa viisi studioalbumia ja neljä split-julkaisua muiden yhtyeiden kanssa.

Malefic vieraili yhtyeen loppuvaiheessa myös Twilightin debyyttialbumilla sekä Sunn O))):n ja Nachtmystiumin livekokoonpanoissa.

Xasthur lopetti toimintansa vuonna 2010. Syynä tälle oli Maleficin kiinnostuksen lopahtaminen black metaliin. Hänen kiinnostuksensa siirtyi pian 6- ja 12-kielisillä kitaroilla soitettuun akustiseen, folk-vaikutteiseen musiikkiin – tästä motivoituneena hän perusti uuden yhtyeen nimeltä Nocturnal Poisoning, jonka musiikki jatkaa Xasthurin depressiivistä ja synkkää perintöä akustisin ottein. Conner kuitenkin palasi käyttämään nimeä Xasthur vuonna 2015.

## Diskografia

### Albumit

* Nocturnal Poisoning (2002)
* The Funeral of Being (2003)
* Telepathic with the Deceased (2004)
* To Violate the Oblivious (2004)
* Subliminal Genocide (2006)
* Defective Epitaph (2007)
* All Reflections Drained (2009)
* Portal of Sorrow (2010)
* Subject to Change (2016)
* Victims of the Times (2021)
* Inevitably Dark (2023)

### EP:t

* *A Darkened Winter* (2001)
* *[[Suicide in Dark Serenity]]* (2003)
* *[[Xasthur (EP)|Xasthur]]* (2006)
* *[[2005 Demo]]* (2010)

### Splitit
* *Orosius / Xasthur* (1999)
* *Xasthur / Acid Enema* (2001)
* *Nachtmystium / Xasthur* (2004)
* *Xasthur / Angra Mainyu* (2004)
* *Xasthur / [[Leviathan (yhtye)|Leviathan]]* (2004)
* *Xasthur / [[Nortt]]* (2004)
* *Xasthur / Striborg (2007)
* *Xasthur / Cryostasium (2007)
* *Xasthur / Black Circle (2008)

===Demot===

* *Rehearsal '97 (1997)
* *A Gate Through Bloodstained Mirrors* (2001)
* *Rehearsal 2002* (2002)
* *A Sermon in the Name of Death* (2004)

## Lähteet

## Aiheesta muualla

* Virallinen sivusto
* Xasthur sivustolla All Music Guide
* Xasthur sivustolla Discogs
* 
*  
* Xasthur sivustolla MusicMight
* Haastattelu  sivustolla ANUS
* Haastattelu sivustolla Pitchfork Media
* Xasthur livenä Nachtmystiumin kanssa
Kirby’s Dream Land 2

**Kirby’s Dream Land 2** on HAL Laboratoryn kehittämä ja Nintendon julkaisema tasohyppelypeli. Peli on julkaistu Game Boylle vuonna . Peli jatkaa Kirbyn seikkailuita *[[Kirby’s Adventure]]sta* ja hän on saanut tähän osaan uusia liittolaisia.

## Aiheesta muualla
*
Laura (Etelä-Australia)

**Laura** on maaseutukaupunki Etelä-Australian osavaltiossa Australiassa. Se sijaitsee 15 kilometriä Gladstonen kaupungin pohjoispuolella Main North Roadin varrella, ja 40 kilometriä itään Port Pirien kaupungista. Kaupunki on tunnettu Golden North Ice Cream -jäätelön kotikaupunkina, sekä runoilija C. J. Dennisin lapsuudenkotina. Kaupunki kuuluu Northern Areas -paikallishallintoalueeseen.

## Lähteet
Alexander Georg Weilin

**Alexander Georg Weilin** () oli venäjänopettaja ja painotalo Weilin+Göösin toinen perustaja. Hän syntyi savonlinnalaisen postimestari Georg Aron Weilinin (k. 1837) ja Katarina Wirilanderin perheeseen. Weilin ehti itse kahdesti naimisiin, vuonna 1851 Blondine Andreette Aschanin ja vuonna 1864 Hanna Elisabet Dorotea von Brandenburgin (k. 1910) kanssa.

Weilin kävi Savonlinnan yläalkeiskoulua, jollaisen opettajaksi hän päätyi lopulta itse Jyväskylään. Sitä ennen hän kuitenkin kävi Porvoon lukion ja kuului viipurilaiseen osakuntaan, sekä opiskeli venäjää Kazanin yliopistossa. Ensimmäinen työ oli Käkisalmen ala-alkeiskoulussa. Weilinin ollessa Jyväskylässä kaupungissa toimi myös Jyväskylän seminaari, jossa työskenteli lehtorit K. G. Göös ja J. F. Canth. Edellä mainitut sekä Keski-Suomi-lehden perustaja H. F. Helminen olivat ostaneet yhdessä vuonna 1871 painotalon, jossa alettiin tehdä Keski-Suomea. Painotalo myytiin vuonna 1872 Weilinin ja Göösin yhdessä perustamalle painotalo Weilin+Göösille, mistä alkoi perustajien menestyksekäs kustantajanura. Weilin+Göösiä perustaessa molempien kerrotaan sijoittaneen pääomaksi saman summan, 12&nbsp;292 markkaa 89 penniä.

Weilinin poika hänen toisesta avioliitostaan oli liikemies ja kirjailija Yrjö Weilin.

## Lähteet

## Aiheesta muualla
*
*Weilin+Göös (wg.fi), historiaa perustajista
Perry Christie

**Perry Gladstone Christie** (s. 21. elokuuta 1944) on bahamalainen poliitikko, joka on ollut kaksi kertaa maansa pääministerinä. Hän oli itsenäisen Bahaman kolmas pääministeri vuosina 2002–2007, ja hänet valittiin uudelleen keväällä 2012. Hän nousi valtaan toukokuussa 2002 puolueensa (Progressive Liberal party, "Liberaali edistyspuolue") voitettua parlamenttivaalit. Christie oli eronnut samasta puolueesta vuonna 1984, koska ilmoitti inhoavansa sen tapaa ottaa lahjuksia. Hän palasi myöhemmin puolueeseen ja nousi sen johtoon.

Christien hallitus sai kansainvälistä kiitosta urbaanien alueiden kehitys- ja uudistustoimistaan. Hallitus oli toisaalta myös osallisena useissa skandaaleissa. 

Toukokuussa 2017 Christien puolue PLP kärsi suuren vaalitappion ja uudeksi pääministeriksi tuli Perry Christien tilalle oppositiossa olleen FNM:n Hubert Minnis. Vaaleissa Christie menetti myös oman parlamenttipaikkansa, jota hän oli pitänyt vuodesta 1977 lähtien. 

## Lähteet